དེའི་རྗེས་ངས་སྐད་ཆ་ཤོད་དུས།ང་ཚོས་འཐབ་རྩོད་བྱེད་པ་འདི་བདེ་སྐྱིད་ཀྱི་དོན་དུ་ཡིན་ཞེས་བཤད་ཡོད།རང་བཙན་གཙང་མ་ཞེས་བཤད་ན་རྒྱ་མིའི་རྣ་བར་འགྲོ་གི་མེད་པ་དང༌།ལམ་སང་རང་སྐྱོང་ཞེས་ཚིག་དམར་འདོན་བྱས་ན་བོད་པའི་རྣ་བར་འགྲོ་གི་མེད་པར་བརྟེན།ང་ཚོར་བདེ་སྐྱིད་དགོས་ཀྱི་ཡོད།ང་ཚོའི་རྩ་དོན་ནི་བདེ་སྐྱིད་ཡིན་ཞེས་བཤད་ཡོད།དོན་དངོས་ཀྱང་དེ་རང་ཡིན།ལྟ་བའི་ཐོག་ནས་བཤད་ན་ང་ཚོས་རང་བཙན་བཤད་པ་འདི་དང༌།རང་སྐྱོང་བཤད་པ་འདི་གཉིས་གང་གི་དོན་དུ་ཡིན་ཞེ་ན།གཉིས་ཀ་བདེ་སྐྱིད་ཀྱི་དོན་དུ་ཡིན་པ་ལས།སྡུག་བསྔལ་གྱི་དོན་དུ་མིན་པའི་འགྲེལ་བཤད་རྒྱག་རྒྱུ་ཡོད་ལ།དངོས་ཡོད་གནས་ཚུལ་ལའང་ཚིག་འདི་བེད་སྤྱོད་བྱས་ན་ཡག་པོ་ཡོང་པ་མཐོང་བྱུང༌།དེ་ལྟར་ང་ཚོའི་བསམ་བློའི་ནང་འཆར་གཞི་གོ་རིམ་བསྒྲིགས་ཡོད།